Mabuza 'te siek' om Gupta-vlug te onthou | Maroela Media
Adjunkpres. David Mabuza het Donderdag gesê hy was te siek en op baie sterk pynmedikasie toe hy in Oktober 2015 na Moskou gereis het om te onthou of 'n man wat daarvoor bekend is dat hy mynooreenkomste tussen Rusland en buitelandse regerings onderhandel saam met hom op die vliegtuig was.
Mabuza het voor die nasionale raad van provinsies verskyn om vrae te beantwoord. Hy is gevra om te reageer op bewerings in 'n ope brief van Mmusi Maimane, leier van die DA, wat vandeesweek gepubliseer is.
Hierdie bewerings het ingesluit dat Ruslan Gorring, die eerste adjunkdirekteur van die Russiese eksplorasiemaatskappy ROSGEO en die man wat namens Rusland mynooreenkomste met ander lande onderhandel het, hom na Moskou vergesel het op 'n straler wat aan die omstrede Gupta-familie behoort.
"Ek was in 'n baie slegte toestand toe ek Moskou toe geneem is," het Mabuza gesê. Die adjunkpresident hou vol Duduzane Zuma, voormalige pres. Jacob Zuma se seun en 'n sakevennoot van die Guptas, het aangebied om hom na 'n Russiese staatshospitaal te neem om behandeling te ontvang nadat hy vergiftig is.
"Ek kan nie eers vir julle sê wie almal op die vlug was wat my hospitaal toe geneem het nie. Die enigste ding wat ek kon agterkom is dat ek op 'n vliegtuig is, maar ek was die hele vlug op baie sterk pynmedikasie."
Mabuza het weer eens ontken dat hy enige verbintenis met die Guptas het, die familie wat daarvan beskuldig word dat hulle sistematies miljoene rande uit staatskoffers geplunder het. Mabuza sê behalwe vir die geleentheid na die Russiese hospitaal, het hy niks met die Guptas te doen gehad nie.
"Ek het dit al voorheen gesê en ek sê dit weer, daar was niks tot op hede tussen my en Guptas en die Russe nie. Behalwe toe ek na 'n Russiese hospitaal in Moskou geneem is en toe het iemand my net gehelp."
Guptas In die nuus
Die verskonings wat darem uitgedink word…………………Wow!!!
Dink die ouens ons is onosel? Wat is fout met suid afrikaanse hospitale? Of militêre hospitale as sy lewe in gevaar is?
So Derde Werelds soos kan kom.
Grootste klomp snert wat die vent opdis…
Siek se voet , hy spring rond soos n kat op n warm plaat. Leuens leuens nogmaal leuens kan verwag word van anc kaders. Mabuza YOU are a liar